stanford-oval/wikipedia huggingface dataset:
Vanha ylioppilastalo
Aiheesta muualla

Kuvia tai muita tiedostoja aiheesta Vanha ylioppilastalo Wikimedia Commonsissa
"Täältä ei voinut olla pois, koska mitä tahansa saattoi tapahtua" – Vanhan ylioppilastalon villien vuosien muistot koottiin kansiin Yle, 2017
Kansan lahja - tuhotaanko? Isänmaallisuuden ja yhteisen uhrimielen saavutus - Vanha Ylioppilastalo - tuomion partaalla!, Seura, 17.08.1938, nro 33, s. 37, Kansalliskirjaston digitaaliset aineistot
Yhdysvaltain kansallinen tiedesäätiö

Yhdysvaltain kansallinen tiedesäätiö (engl. National Science Foundation, lyh. NSF) on Yhdysvaltain viranomainen ja säätiö, joka tukee ei-lääketieteellisen tieteen ja tekniikan tutkimusta ja koulutusta. Sen vastine lääketieteen alalla on National Institutes of Health.
Kansallisen tiedesäätiön vuosibudjetti on noin kuusi miljardia dollaria. Säätiö rahoittaa noin 20 prosenttia kaikesta liittovaltion tukemasta perustutkimuksesta. Joillakin aloilla kuten matematiikka, tietojenkäsittelytiede, taloustiede ja yhteiskuntatieteet, NSF on päärahoittaja. Säätiö jakaa vuosittain kansallisen tieteen ja tekniikan palkinnon, National Medal of Sciencen. Säätiö perustettiin 10. toukokuuta 1950.
Aiheesta muualla

Wikimedia Commonsissa on kuvia tai muita tiedostoja aiheesta .
Kansallisen tiedesäätiön kotisivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:National Science Foundation
Käännös suomeksi
Žana Novaković

Žana Novaković lipunkantajana vuoden 2010 olympialaisten avajaisissa.
Žana Novaković (s. 24. kesäkuuta 1985 Sarajevo) on bosniahertsegovinalainen alppihiihtäjä. Hän edustaa seuratasolla SPD Jahorinaa.
Novaković on kilpaillut maailmancupissa vuodesta 2008 lähtien, mutta ei ole saanut sijoitusta vielä yhdestäkään osakilpailusta. Hän osallistui MM-kisoihin ensimmäistä kertaa jo 2005, jolloin hän oli pujottelussa 28. Novaković ei päässyt Åren kisoissa 2007 suurpujottelussa maaliin saakka, mutta sijoittui pujottelussa 39:nneksi. Hän keskeytti molemmissa lajeissa vuoden 2009 MM-kisoissa. Novaković toimi maansa lipunkantajana vuoden 2010 olympialaisten avajaisissa. Hän oli kisoissa pujottelussa 40. ja suurpujottelussa 41. Novaković oli seuraavan vuoden MM-kisoissa suurpujottelun 42. ja keskeytti pujottelussa ensimmäisellä kierroksella.
Yökissa

| Yökissa |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Leopardus
Laji::  guigna
Kaksiosainen nimi
 Leopardus guigna  (Molina, 1782) 
 Yökissan levinneisyys
Alalajit
 Leopardus guigna guigna  Leopardus guigna tigrillo 
Katso myös
   Yökissa Wikispeciesissä   Yökissa Commonsissa 
Infobox OKNimi-testi OKIUCN-testi OK: 
Yökissa (Leopardus guigna syn. Oncifelis guigna) eli kodkod on Etelä-Amerikassa elävä harvinainen pieni kissaeläin. Yökissaa ei ole tutkittu vielä pitkään, eikä sen elintavoista siksi tiedetä juuri mitään.
Tuntomerkit

Yökissan turkin väritys on harmaanruskea ja häntä juovainen. Turkkia koristavat tummat laikut, ja mahanalus on vaalea. Uroskissat painavat keskimäärin 2,4 kilogramma ja naaraat noin 1,7 kilogramma. Kooltaan yökissa on Amerikan pienin ja yksi maailman pienimmistä kissoista. Kissan vartalon pituus on 40–52 senttimetriä ja häntä noin 19–25 senttimetriä.
Ravinto ja lisääntyminen

Yökissa saalistaa yleensä öisin, mutta joskus myös päivällä, jos ihmisten läsnäolo ei häiritse. Saaliiksi joutuvat pienet jyrsijät, linnut ja mahdollisesti liskot.
Kissojen raskauden oletetaan kestävän 72–78 päivää. Yhdessä pesueessa on kerrallaan yleensä 2–3 pentua. Kissat ovat eläneet vankeudessa 11-vuotiaiksi.
Levinneisyys

Yökissan elinalueisiin kuuluvat eteläisen ja keskisen Chilen alueen Andien vuoristo ja lounainen Argentiina. Ne elävät Andeilla kosteissa ja lauhkeissa sekametsissä noin 50 metrin korkeudesta alueen puurajaan asti, joka sijaitsee noin 1,8–2,5 kilometrin korkeudessa. Kissat tarvitsevat selvitäkseen suojaa, puita tai pensaita.
Zmuttgletscher

Zmuttgletscher lähellä Zermattia. Matterhorn on kuvassa vasemmalla ja Dent d'Hérens oikealla.
Zmuttgletscher on kuusi kilometriä pitkä vuoristojäätikkö Sveitsissä, Valais’n kantonissa, Matterhornvuoren kupeessa, 2–3 kilometrin korkeudessa. Vuonna 1973 sen kattama alue oli 16,89 neliökilometrin laajuinen ja pituus 6,7 kilometriä. Muiden Alppijäätiköiden tapaan jäätikkö pienenee jatkuvasti; vuosisadan kuluessa se on lyhentynyt yli kilometrin.
Yhdysvaltain kansallisarkisto

| Yhdysvaltain kansallisarkisto (NARA)  |
| --- | --- |

Perustettu:  1. huhtikuuta 1985
Toimivalta:  Yhdysvaltain liittovaltion hallinto
Päätoimi­paikka:  National Archives Building, Washington, D.C.
Pääjohtaja:  David Ferriero (johdossa 2009–)
Työntekijöitä:  3 112 (2014)
Vuosibudjetti:  391 miljoonaa dollaria (2012)
Aiheesta muualla
NARA Online
Yhdysvaltain kansallisarkisto (engl. National Archives and Records Administration, lyh. NARA) on Yhdysvaltain liittovaltion hallinnon alainen virasto, joka vastaa historiallisten asiakirjojen ja muiden dokumenttien arkistotoimesta. NARA:n tehtäviin kuuluu myös kopioiden säilyttäminen laeista, presidenttien antamista asetuksista ja liittovaltion säännöksista. Vaalien jälkeen NARA toimittaa valitsijamiehistön äänet Yhdysvaltain kongressille.
Yhdysvaltain kansallisarkiston päärakennus Washingtonissa.
Kansallisarkisto perustettiin 19. kesäkuuta 1934 ja siitä tuli itsenäinen virasto 1. huhtikuuta 1985. NARA:n päämaja on Washington DC:ssä sijaitseva National Archives Building. Rakennuksessa pidetään esillä tärkeitä asiakirjoja, kuten alkuperäistä Yhdysvaltain itsenäisyysjulistusta, Yhdysvaltain perustuslakia ja niin sanottua Bill of Rightsia.
Aiheesta muualla

Kuvia tai muita tiedostoja aiheesta Yhdysvaltain kansallisarkisto Wikimedia Commonsissa
Kansallisarkiston kotisivut (englanniksi)
Yvon Pouliquen

Yvon Pouliquen (s. 17. lokakuuta 1962 Morlaix) on ranskalainen jalkapallovalmentaja ja entinen puolustaja.
Seurat pelaajana

1977–1987 Stade Brestois
1987–1989 Stade Lavallois Mayenne FC
1989–1991 AS Saint-Étienne
1991–1996 RC Strasbourg
Meriitit pelaajana
Coupe de Francen hopeaa: 1995
Seurat valmentajana

12/2000–6/2001 RC Strasbourg
1/2002–2003 FC Lorient-Bretagne Sud
2004–2005 En Avant Guingamp
2006–2007 Grenoble Foot 38
1/2008–4/2010 FC Metz
9/2010-2011 Grenoble Foot 38
Meriitit valmentajana
Coupe de France: 2001, 2002
Coupe de la Ligue
Hopeaa 2002
| 0 | 1 | 2 |
| --- | --- | --- |
| Edeltäjä: Claude LeRoy | RC Strasbourgin päävalmentaja 12/2000–6/2001 | Seuraaja: Ivan Hašek |
| 0 | 1 | 2 |
| --- | --- | --- |
| Edeltäjä: Ángel Marcos | FC Lorient-Bretagne Sudin päävalmentaja 1/2002–2003 | Seuraaja: Christian Gourcuff |
| 0 | 1 | 2 |
| --- | --- | --- |
| Edeltäjä: Bernard Blaquart Mehmed Baždarević | Grenoble Footin päävalmentaja 2006–2007 9/2010–2011 | Seuraaja: Mehmed Baždarević Olivier Saragaglia |
| 0 | 1 | 2 |
| --- | --- | --- |
| Edeltäjä: Francis De Taddeo | FC Metzin päävalmentaja 1/2008–4/2010 | Seuraaja: Joël Muller |
Árpád Pédery

| Mitalit> Maa:   Unkari. Olympialaiset .Miesten voimistelu | Mitalit> Maa:   Unkari. Olympialaiset .Miesten voimistelu | Mitalit> Maa:   Unkari. Olympialaiset .Miesten voimistelu | Maa:   Unkari> .Miesten voimistelu |
| --- | --- | --- | --- |
|  Hopeaa | Tukholma 1912 | joukkuekilpailu |  |
Árpád Pédery (1. helmikuuta 1891 Budapest – 21. lokakuuta 1914 Galitsia) oli unkarilainen voimistelija. Hän kilpaili vuoden 1912 kesäolympialaisissa Tukholmassa, jossa hän oli mukana saamassa hopeaa joukkuekilpailussa.
Árpád Vajda

Árpád Vajda (2. toukokuuta 1896 Rimaszombat – 25. lokakuuta 1967 Budapest) oli unkarilainen shakinpelaaja. Hän oli shakin Unkarin-mestari vuonna 1928. Vadja edusti Unkaria seitsemissä virallisissa shakkiolympialaisissa ja kaksissa epävirallisissa.
Vajda sai kansainvälisen mestarin arvonimen vuonna 1950.
Valsot

| Valsot |
| --- | --- |
 Ramoschin kylä on Valsotin keskus.
 vaakuna

 Koordinaatit: 46°52′N, 10°24′E 
Valtio:  Sveitsi
Kantoni:  Graubünden
Hallintoalue (Region):  Engiadina Bassa/Val Müstairin alue
Pinta-ala:  
 – Kokonaispinta-ala:  158,96 km²
Korkeus:  988–3 398 m
Väkiluku (joulukuu 2018)  (vakinaiset asukkaat):  855
 – Väestötiheys:  5 as./km²
 
 www.valsot.ch 
Infobox OKVirheellinen NIMI-arvo: 
Valsot on kunta itäisimmässä Sveitsissä Graubündenin kantonissa. Siellä on runsaat 800 vakinaista asukasta.
Historiaa

Valsotin kunta perustettiin 1.1.2013, jolloin Ramosch ja Tschlin yhdistyivät.
Sijainti

Valsot sijaitsee Innjoen laaksossa, Ala-Engadinissa. Laakson eteläpuolella kohoavat Reettisiin Alppeihin kuuluvat Sesvennavuoret ja pohjoispuolella Silvrettavuoret. Valsot rajoittuu idässä Italian Etelä-Tiroliin ja Itävallan Tiroliin, pohjoisessa sveitsiläiseen Samnaunin kuntaan ja Tiroliin sekä lännessä Sveitsin Scuoliin. Valsot jakaantuu kahteen maantieteelliseen alueeseen: pääosa on Innjoen varrella ja pienempi osa, Val Fenga (retoromaania, saks. Fimbatal), sijaitsee lännessä rajoittuen Scuoliin ja Tiroliin.
Valsot on varsin vuoristoinen kunta. Sen alimmat osat ovat noin kilometrin korkeudessa ja korkeimmat vuorenhuiput kohoavat yli kolmeen kilometriin. Kunnan korkein vuori on Piz Fenga (retoromaania, saks. Fluchthorn), jonka huippu on 3 398 metrin korkeudessa.
Liikenne

Inniä seuraileva valtatie 27 St. Moritzista Itävallan-rajalle kulkee Valsotin poikki. Valtatieltä erkanee maantie Val Sampuoirin kautta Samnauhun.
Verovapaa-alue

Valsotin Val Sampuoirin alue ja koko naapurikunta Samnaun ovat verovapaita alueita, joissa myytävien tavaroiden arvonlisävero on 0 %. Val Sampuoirissa on pieni ostoskeskus ja bensiiniasema.
Aiheesta muualla

Kuvia tai muita tiedostoja aiheesta Valsot Wikimedia Commonsissa
Grimm, Paul Eugen: Ramosch (Sveitsin historiallisen tietosanakirjan artikkeli) Historisches Lexikon der Schweiz (HLS).  15.3.2017. Bern:  Stiftung HLS. (saksaksi), (ranskaksi), (italiaksi)
Grimm, Paul Eugen: Tschlin (Sveitsin historiallisen tietosanakirjan artikkeli) Historisches Lexikon der Schweiz (HLS).  12.7.2017. Bern:  Stiftung HLS. (saksaksi), (ranskaksi), (italiaksi)
Zoom Video Communications

| Zoom Video Communications |
| --- | --- |

 Yhtiön pääkonttori San Joséssa
Yritysmuoto:  pörssiyhtiö
Osake:  NASDAQ: ZM
ISIN:  2691700168
Perustettu:  2011
Perustaja:  Eric Yuan
Toimitusjohtaja:  Eric Yuan
Kotipaikka:  San José, Kalifornia, Yhdysvallat
Liikevaihto:   2,7 mrd. $ (2021)
Nettotulos:   672 milj. $ (2021)
Henkilöstö:   4 400 (2021)
Kotisivu:  zoom.us
Infobox OKVirheellinen NIMI-arvo: 
Zoom Video Communications (Zoom) on yhdysvaltalainen viestintäyritys, jonka pääkonttori sijaitsee San Joséssa, Kaliforniassa. Se mahdollistaa videopuhelu- ja verkkojuttelu-palveluita pilvipohjaisen vertaisverkko-ohjelmistoalustan kautta, ja sitä käytetään puhelinneuvotteluihin, etätyöhön, etäopiskeluun ja sosiaalisiin suhteisiin.
Eric Yuan perusti Zoomin vuonna 2011 ja käynnisti ohjelmistonsa vuonna 2013. Yhtiö tuli voittoisaksi vuonna 2019, ja järjesti ensimmäisen listautumisannin kyseisenä vuonna. Yhtiö liittyi NASDAQ-100-indeksiin 30. huhtikuuta 2020.
Alkuvuodesta 2020 lähtien Zoomin ohjelmistojen käyttö kasvoi merkittävästi maailmanlaajuisesti sen jälkeen, kun koronaviruspandemian vuoksi toteutetut karanteenitoimenpiteet otettiin käyttöön. Zoomin ohjelmistotuotteet ovat kuitenkin joutunut kohtaamaan kritiikkiä tietoturvaongelmista, ja myös aiheuttanut valvontaa ja sensuuria koskevia huolenaiheita, koska osa Zoomin työvoimasta sijaitsee Kiinassa.
Aiheesta muualla

Viralliset verkkosivut
Witwickyn perhe

Witwickyn perhe ovat kuvitteellisia hahmoja alkuperäisestä Transformers-sarjasta sekä Michael Bayn ohjaamista näytelmäelokuvista.
The Transformers > Spike Witwicky > Animaatiosarja

Spike on Autobottien ensimmäinen side maapallon väkeen. Decepticonien hyökättyä öljynporauslautalle, joutuivat Spike ja hänen isänsä vedenvaraan. Autobottien saapuessa paikalle Optimus Prime pelasti heidät, Jazzin avustuksella.
Aluksi Spike tuntui tulevan läheiseksi Autobot Houndin kanssa, mutta muutaman jakson jälkeen Spike vietti koko loppusarjan Bumblebeen ystävänä.
Sarjan edetessä Spike tapasi tytön nimeltä Carlyn, jonka kanssa hän meni toisen ja kolmannen tuotantokauden välillä naimisiin.
Vuonna 2005 Spike työskenteli Bumblebeen kanssa Cybertronia kiertävällä Kuuasema 2:lla. He molemmat joutuivat Unicronin vangiksi, mutta hänen poikansa Daniel onnistui pelastamaan Spiken viime hetkellä. Myöhemmin Spike toimi Autobottijohtaja Rodimus Primen avustajana rauhanlähettilästyössä.
The Transformers > Spike Witwicky > Sarjakuva

Toisin kuin animaatiosarjassa, Spike ei ollut alusta asti mukana. Decepticonien siepattua Spiken pikkuveljen, Busterin, hän tutustui juuri maahan saapuneisiin Fortress Maximuksen johtamiin Autobotteihin ja liittoutui näiden kanssa, pelastaakseen veljensä. Fortress Maximus oli kyseisenä aikana Headmaster ja kun hänen pääksi muuntautuva Nebulos-planeetalta kotoisin oleva Galen sai surmansa taistelussa Scorponokia vastaan, Spike otti Galenin paikan ja ryhtyi Headmastersiksi. Hän yhdistyi Fortress Maximuksen ruumiiseen ja sai komentoonsa yhdessä Maximuksen kanssa Autobottien johtajuuden.
Spike aloitti veljensä pelastusoperaation, mutta operaatio meni pieleen, Autobottien epäiltyä Spiken kykyjä johtajana. Spike joutui ottamaan komennon omiin käsiinsä ja yritti yksin pelastaa Busterin. Tämä päätyi kuitenkin Fortress Maximuksen pahoin vaurioitumiseen, mutta Autobotit ymmärsivät, että Spikessa on potentiaalia.
Kun Spike lopulta onnistui pelastamaan Busterin, he molemmat erosivat Autoboteista ja palasivat kotiin. Myöhemmin Spike vieraili lyhyesti tarinassa, missä Fortress Maximus ottaa henkisesti häneen yhteyttä ja Spike joutuu toteamaan ja hyväksymään sen, että Maximus on Spiken loppuelämän ajan osa häntä.
Spike kuitenkin jätää palaamatta takaisin.
Unicronin lähestyessä Cybertronia, nähtiin vaihtoehtoiseen tulevaisuuteen, vuoteen 2009, sijoittuva tarina, missä Decepticonit olivat Galvatronin johdolla vallanneet maan, ja tappaneet Rodimus Primen ja Autobotit. Spike, tämän tulevaisuuden tyttöystävä Lisa ja muutamat, harvat, Decepticonien murskavoitosta selvinneet Autobotit yrittivät viimeisillä voimillaan vallata haltuunsa Decepticonien linnakkeen, ennen kuin USAn hallitus ampuisi ydinkärjet ja yrittäisivät näin tuhota Decepticonien tukikohdan. Hyökkäys meni pahasti pieleen ja suurin osa elossa olevista Autoboteista sai surmansa. Spike oli joutua Galvatronin tappamaksi, mutta "virallisesta" aikajatkumosta tulleet Unicronin kätyrit sieppasivat vangikseen Galvatronin ja näin Spike sai tilaisuuden taistella maapallon puolesta, harvojen liittolaistensa kanssa.
Aivan alkuperäisen sarjakuvan lopussa Spike saapuu Maximuksen henkisen yhteyden johdattamana tämän luokse ja joutuu viimeisen kerran yhdistymään Maximuksen kanssa, pysäyttääkseen vapaana riehuvan Galvatronin. Pitkän kamppailun lopuksi Fortress Maximus onnistui upottamaan Galvatronin jäiseen veteen. Tämän jälkeen kumpaakaan hahmoa ei enää tultu näkemään.
The Transformers > Buster Witwicky

Spiken pikkuveli.
The Transformers > Buster Witwicky > Sarjakuva

Toisin kuin animaatiosarjassa, sarjakuvassa ensimmäinen Autobottien ihmisliittolainen ei ole Spike, vaan tämän pikkuveli Buster. Autobot Bumblebeen jouduttua Decepticonien hyökkäyksen kohteeksi, Bumblebee joutui pelastamaan keskellä hyökkäystä olleen Busterin ja heistä tuli ystävät. Myöhemmin Buster joutui Decepticonien sieppaamaksi ja hän oli pitkän aikaa vankina Decepticon Shockwaven johtamassa salaisessa vedenalaisessa tukikohdassa. Busterin veli, Spike yritti pelastaa hänet, mutta epäonnistui.
Lopulta Decepticon Starscream käytti Busteria sekä Autobottien että Decepticonien huomion poisviemiseen omilta suunnitelmiltaan. Autobotit saivat Busterin pelastettua jäätiköltä. Buster auttoi Optimus Primea pysäyttämänä Starscreamin. Tämän jälkeen hän palasi kotiinsa, perheensä luokse.
Tärkeästä roolistaan sarjakuvan alkupuoliskolla huolimatta, Buster ei enää Starscreamin pysäyttämisen jälkeen esiintynyt alkuperäisessä sarjakuvassa.
Busteria ei ole olemassa animaatiosarjassa.
The Transformers > Sparkplug Witwicky

Spiken ja Busterin isä.
The Transformers > Sparkplug Witwicky > Animaatiosarja

Sparkplug on alusta asti lujasti poikansa Spiken rinnalla auttamassa Autobotteja taistelussa Maapallon puolesta. Sparkplug on sarjan alussa öljynporauslautan mekaanikko, mutta sarjan aikana hän viettää paljon aikaa Autobottien maassa olevan päämajan, Arkin, luona. Hän on useasti sarjan aikana korjaamassa loukkaantuneita Autoboteja yhdessä Ratchetin kanssa.
Sparkplug esiintyy vain kahdella ensimmäisellä tuotantokaudella, eikä häntä nähdä enää kolmannella kaudella tai elokuvassa The Transformers: The Movie.
The Transformers > Sparkplug Witwicky > Sarjakuva

Toisin kuin animaatiosarjassa, sarjakuvassa Sparkplugilla on todella huono suhde Autoboteihin. Hän vihaa näitä, mutta on pohjimmiltaan näiden puolella, koska hän ymmärtää Decepticonien olevan vaaraksi ihmisille. Sparkplug saa Autobotien tukikohdassa tekemänsä vierailun aikana pahan sydänkohtauksen Autobotien yritettyä estää häntä pakenemasta. Hän kuitenkin toipuu kohtauksesta myöhemmin.
Sparkplugin vanhemman pojan Spiken liityttyä Autoboteihin Sparkplug järkyttyy pahasti.
Kun Buster oli pelastunut ja palannut Spiken kanssa kotiin, kaikki kolme jättivät sarjakuvan.
The Transformers > Carly Witwicky

Spiken vaimo.
The Transformers > Carly Witwicky > Animaatiosarja

Carly tulee mukaan toisella tuotantokaudella. Hän tutustuu Spikeen ja tämän kautta Autobotteihin. Carlylla on pahana tapana tehtä itsepäisiä asioita, ajattelematta myöhemmin tulevia seuraamuksia. Hän rauhoittuu kuitenkin nopeasti sarjan aikana ja alkaa viettää tiivimpää elämää Spiken kanssa. Kolmannella tuotantokaudella hän ja Spike ovat jo naimisissa ja heillä on poika, Daniel. Sarjassa Transformers: The Headmasters Carly oli kuolemanvaarassa, kun Decepticon Scorponokin rakennuttaman Death Towerin (Kuolontorni) voima alkoi vaikuttaa myös häneen.
Carly ei esiinny sarjakuvassa.
The Transformers > Daniel Witwicky

Spiken ja Carlyn poika.
The Transformers > Daniel Witwicky > Animaatiosarja

Daniel tulee mukaan elokuvassa The Transformers: The Movie. Danielin isä, Spike on Cybertronia kiertävällä kuuasemalla ja hän ikävöi tätä. Daniel viettää aikaa maassa, Autobotien tukikohdassa, Autobot Cityssä, yhdessä Autobot-ystävänsä Hot Rodin kanssa. Decepticonien hyökätessä Autobot Cityyn Daniel joutuu Autobottien ja Decepticonien sodan väliin.
Spiken kadottua, Unicronin hyökätessä Moonbase 1:lle, Daniel lähtee Autobottien mukaan ottamaan asiasta selvää. Elokuva lopussa hän onnistuu pelastamaan isänsä Spiken, Bumblebeen, Jazzin ja Cliffjumperin varmalta kuolemalta ja he pakenevat Unicronin sisältä muiden autobotien kanssa Cybertronille.
Animaatiosarjan kolmannella kaudella Daniel on ystävystynyt pienikokoisen Autobotin, Wheelien kanssa ja vietää paljon aikaa tämän seurassa. Japanilaisessa Transformers: The Headmasters-sarjassa Daniel nähdään usein syömässä lempiruokaansa purjoa ja riisikakkuja.
Sarjakuvassa Danielia ei ole olemassa.
Elokuvasarja > Sam Witwicky > Transformers (2007)

Ensimmäisessä Transformers-elokuvassa Samuel James "Sam" Witwicky on nuori, teini-ikäinen poika, joka saa itselleen ensimmäisen autonsa. Samin ostama auto osoittautuu Autobotti Bumblebeeksi. Sam liittoutuu Autobottien kanssa, etsiessään heidän synnyinvoimaansa, Allsparkia. Mutta myös Decepticonit ovat etsineet Samia ja haluavat häneltä tietoja. Elokuva aikana Sam rakastuu Mikaela Banes-nimiseen tyttöön. Yhdessä Mikaelan kanssa hän yrittää pelastaa Allsparkia joutumasta Decepticonien käsiin.
Suuren lopputaistelun aikana epätoivoinen Sam onnistuu työntämään raakaa voimaa olevan Allsparkin suoraan Megatronin rinnassa olevaan kipinään, tappaen tämän.
Elokuvasarja > Sam Witwicky > Transformers: Kaatuneiden kosto

Elokuvassa Transformers: Kaatuneiden kosto Sam lähti yliopistoon ja ennen lähtöään jätti yhdestä vanhasta paidastaan löytämänsä Allsparkin palasen Mikaelan käsiin. Tietämättään hän sai palasesta tiedon transformerien historiasta. Hän itse ei ymmärtänyt mikä hänellä oli, mutta sitten Decepticonit kaappasivat hänet sekä Mikaelan ja Leo Spitzin (Samin huonetoveri yliopistossa). He pääsivät pakoon, mutta Optimus Prime sai surmansa. He etsivät käsiinsä Seymour Simmonsin, Sektori 7:n entisen agentin. Hänen avullaan he löysivät Jetfiren, joka oli entinen Decepticon. Hänen antamansa avun ansiosta Sam etsi käsiinsä Johtajuuden Matrixin, jolla hän herätti Optimuksen kuolleista. Kun Optimus tuhosi auringonkorjuukoneen ja tappoi Fallenin, Sam, Mikaela, Leo, Simmons, Samin vanhemmat, NESTin sotilaat ja Autobotit palasivat takaisin Amerikkaan, jonne saavuttuaan Sam palasi takaisin yliopistoon.
Elokuvasarja > Sam Witwicky > Transformers: Kuun pimeä puoli

Elokuvassa Transformers: Kuun pimeä puoli Sam asui nykyään Washingtonissa uuden tyttöystävänsä, Carly Spencerin, sekä pienikokoisten Autobottipakolaisten, Wheelien ja Brainsin kanssa. Hän oli aiemmissa elokuvissa tekemiensä urotekojen vuoksi saanut kunniamitalin. Hän etsi pitkään töitä, kunnes sai juoksupojan paikan Accuretta Systemsistä. Mutta sitten Jerry Wangin murha ja Laserbeakin hyökkäys Accurettassa vetivät hänet taas mukaan sotaan. Vastoin Yhdysvaltojen kansainvälisen tiedustajan johtajan, Charlotte Mearingin, neuvoja hän yritti Seymour Simmonsin ja Dutchin avulla selvittää Decepticonien juonta. Optimus Primen mentorin, Sentinel Primen, paljastuttua petturiksi, Carly joutui esimiehensä, Dylan Gouldin, joka työskenteli Decepticoneille, vangiksi. Kun Autobottien oletetaan kuolleen Xantiumin räjähdyksessä, Sam päätti lähteä yksin pelastamaan Carlya, mutta saa avukseen Robert Eppsin ja muutaman muun NESTin entisen jäsenen. Autobottien paljastuttua olevan elossa hän saa heidän avullaan Carlyn pelastettua. Taistelun aikana hän myös tappaa Starscreamin ja Dylanin. Decepticonien kukistuttua, Sam palaa Carlyn luo ja tunnustaa rakastavansa häntä.
Elokuvasarja > Ronald Witwicky

Ronald "Ron" Witwicky on Transformers-elokuvasarjassa Sam Witwickyn isä. Hän on usein rahasioissa hieman pihi. Esimerkiksi vuoden 2007 Transformers-elokuvassa hän suostui maksamaan puolet Samin ensimmäisestä autosta seuraavilla ehdoilla: auto maksaa enintään 4000 dollaria ja Sam saisi kolme kiitettävää arvosanaa.
Transformers: Kaatuneiden kostossa hänet nähtiin vain viemässä Sam yliopistoon ja myöhemmin lomalla vaimonsa kanssa Pariisissa, josta Decepticonit myöhemmin vangitsivat heidät. He vapautuivat, kun Bumblebee tappoi Rampagen ja Ravagen.
Ronald Witwickyä näyttelee elokuvissa Kevin Dunn.
Elokuvasarja > Judy Witwicky

Judy Witwicky on Transformers-elokuvasarjassa Sam Witwickyn äiti. Häntä näyttelee elokuvissa Julie White.
Elokuvasarja > Archibald Witwicky

Archibald on Samin isoisoisoisä (suomenkielisissä tekstityksissä isoisoisä), joka lähti tutkimusretkelle Pohjoisnavalle vuonna 1897. Hän löysi sieltä Megatronin jäätyneen robottikehon ja vahingossa aktivoi hänen navigaatiojärjestelmänsä, joka piirsi tiedot Allsparkin sijainnista hänen laseihinsa. Lisäksi Archibald alkoi nähdä näkyjä tulevaisuudesta ja piirteli hullun lailla cybertronilaisia symboleita. Sen seurauksena hän joutui mielenterveyslaitokseen, jossa hän vietti lopun elämänsä. Hänen tavaransa vietiin hänen perheelleen ja sukupolvi toisensa jälkeen ne lopulta päätyivät Samille, joka pani ne myyntiin eBay-sivuilleen.
Archibald Witwickyä näyttelee vuoden 2007 Transformers-elokuvassa William Morgan Sheppard.